b'\n_START_ARTICLE_\nDrugi lateranski koncil\n_START_SECTION_\nZgodovina\n_START_PARAGRAPH_\nKmalu po tem, ko je 25. januarja 1138 umrl Pietro Pierleoni (protipape\xc5\xbe Anaklet II.), je pape\xc5\xbe sklical vesoljni cerkveni zbor za ozdravljenje posledic razkola.Drugi lateranski koncil je sklical pape\xc5\xbe Inocenc II., da bi utrdil enotnost Cerkve po razkolu (1130-38), ki ga je povzro\xc4\x8dil Anaklet II.. Obsodil je tudi u\xc4\x8denje Petra Brui\xc5\xa1kega  ter Arnolda Bre\xc5\xa1ijskega .\n_START_SECTION_\nPotek vesoljnega cerkvenega zbora\n_START_PARAGRAPH_\nDrugi lateranski koncil je potekal v Lateranski pala\xc4\x8di od 4. do 30. aprila 1139 pod predsedstvom pape\xc5\xbea Inocenca II. ob navzo\xc4\x8dnosti tiso\xc4\x8d koncilskih o\xc4\x8detov, \xc5\xa1kofov in opatov. Katoli\xc5\xa1ka Cerkev ga \xc5\xa1teje za deseti ekumenski vesoljni cerkveni zbor. V 30 kanonih je koncil obnovil razne disciplinske dolo\xc4\x8dbe prej\xc5\xa1njih koncilov ali pokrajinskih sinod.'